<classify> Majeruhi saba kati ya 32 walioungua moto baada ya lori la mafuta kulipuka mjini Morogoro wamefariki dunia usiku wa kuamkia leo kwenye hospitali ya Taifa Muhimbili, Dar es Salaam.Mkuu wa Kitengo cha Mawasiliano Muhimbili, Aminiel Aligaesha amesema leo kuwa, marehemu hao ni kati ya majeruhi 32 waliokuwa wamelazwa hadi jana hospitalini hapo baada ya wengine sita kuaga dunia usiku wa kuamkia jana.Hadi jana majeruhi 17 kati ya hao 32 walikuwa kwenye chumba cha wagonjwa wanaohitaji uangalizi maalumu ICU na wengine 15 walikua kwenye jengo la Sewahaji wodi namba 22.Hospitali ya Muhimbili ilipokea majeruhi 46 walioungua wakati lori la mafuta lilipolipuka mjini Morogoro Agosti 10 asubuhi.Hadi jana majeruhi 14 kati ya hao walikuwa wamefariki dunia hivyo wakabaki 32. Kwa kuzingatia vifo vya usiku wa kuamkia leo, hadi sasa majeruhi 21 wameaga dunia Muhimbili hivyo wamebaki 25.Na katika 25 hao kumi na sita wapo ICU, tisa wapo katika wodi ya kawaida Sewahaji amesema.Aligaesha wakati akizungumza na waandishi wa habari. Kwa mujibu wa Aligaesha, madaktari ,wauguzi na watoa huduma wengine wanajitahidi kuokoa maisha ya majeruhi waliobaki.Tunaendelea kujitahidi kuhakikisha tunatoa kila aina ya ujuzi na utaalamu tulionao kuendelea kuokoa maisha ya wenzetu walipoko ICU na wale wenzetu walioko katika wodi ya Sewahaji wodi namba 22alisema Aligaesha jana  <topic>: kitaifa 